
Projekteerimistingimuste määramine

(Narva linna pearistmike valgusfooride ja peatänavate tänavavalgustuse rekonstrueerimine elektritarbimise vähendamise eesmärgil )

	1. ASJAOLUD JA MENETLUSE KÄIK




27.12.2011. a taotles Narva Linnavalitsuse Linnavara- ja Majandusamet, mille esindajana tegutseb linnavarade osakonnajuhataja direktori kohusetäitja ülesannetes Jelena Skulatšova, Narva Linnavalitsuse Arhitektuuri- ja Linnaplaneerimise Ametilt projekteerimistingimusi Narva linna peatänavate tänavavalgustuse ja pearistmike valgusfooride rekonstrueerimiseks. 
Tänavavalgustuse rekonstrueerimise raames kavandatakse Narva linna peatänavate välisvalgustuse süsteemi ja olemasolevate välisvalgustite väljavahetamine ökonoomsemate LED valgustite vastu ilma postide vahetamiseta (P. Kerese tn –Kreenholmi tn ristmikust kuni P. Kerese ringini, A. Puškini tänaval P. Kerese ringist põhjapoole, Kreenholmi tänaval, Tallinna maanteel P. Kerese ringist linna piirini, Kangelaste prospektil), tänavavalgustuse juhtimissüsteemi väljaehitamist, Tallinna mnt dekoratiivvalgustuse väljavahetamist. 
Valgusfooride rekonstrueerimise raames kavandatakse Tallinna mnt –Rahu tn ristmiku, Tallinna mnt – A.-A. Tiimanni tn ristmiku, Tallinna mnt 44, Tallinna mnt –Kangelaste pr ristmiku, P. Kerese tn – Kreenholmi tn ristmiku, P. Kerese tn – Linda tn  ristmiku, A. Puškini tn – Hariduse tn ristmiku valgusfooridesüsteemide rekonstrueerimist ning sünkroniseeritud fooride süsteemi loomist alates Narva linna sissesõidust mööda Tallinna maanteed kuni Peetri platsini.
	2. ÕIGUSLIKUD ALUSED



2.1  Ehitusseaduse §19 lõike 3 kohaselt projekteerimistingimused on kohaliku omavalitsuse kinnitatud konkreetsele ehitisele kohaldatavad arhitektuursed ja ehituslikud tingimused.
2.  Narva linna ehitusmääruse §22  lõike 1 kohaselt projekteerimistingimused kinnitab korraldusega Linnavalitsus. 
	3. OTSUS




Määrata projekteerimistingimused Narva linna peatänavate tänavavalgustuse ja pearistmike valgusfooride rekonstrueerimiseks järgnevalt:
	3.1 PROJEKTEERIMISTINGIMUSTE KOOSTAMISE ALUS


	Projekteerimistingimuste koostamise aluseks on projekteerimistingimuste 27.12.2011. a 
taotlused nr 10594/1-14, 10595/1-14, Ehitusseadus, Teeseadus, Elektriohutusseadus, Narva linna
üldplaneering, Narva linna ehitusmäärus, Eestis kehtivad normatiivid, EPN, Eesti Standardid.  
      

	3.2 PROJEKTEERIMISE EESMÄRK




Projekti koostamise eesmärgiks on Narva linna peatänavate tänavavalgustuse ja pearistmike valgusfooride rekonstrueerimine elektritarbimise vähendamise eesmärgil.
	3.3 ÜLDNÕUDED 



3.3.1 Ehitusprojektid peavad vastama Majandus- ja kommunikatsiooniministri 17.09.2010. a määrusele nr 67 „Nõuded ehitusprojektile”. 

3.3.2 Projekteeritavate välisvõrkude ehitusprojektid peavad vastama ka Eesti Standardile EVS 907:2010 „Rajatise ehitusprojekt”. 

3.3.3 Projekt (selle osad) peab olema koostatud või kontrollitud Ehitusseaduse §-s 47 nimetatud projekteerimises pädeva vastutava spetsialisti poolt. 

3.3.4 Fooride paigaldamise projekti osa peab olema koostatud teehoiutööde tegevusluba omava spetsialisti poolt (Teeseadus § 251).

3.3.5 Esitada spetsialistide originaalallkirjad ja ametiasutuse originaalkooskõlastused.

3.3.6 Projekt peab olema heaks kiidetud kõigil ehitusseadusega ettenähtud juhtudel.

3.3.7 Võtta nõusolek ehitustööde läbiviimiseks projekteeritaval alal olemasolevate ja projekteeritud tehnovõrkude kaitsevööndite valdajatelt ning maaomanikelt.

3.3.8 Esitada kooskõlastuste koondtabel.

3.3.9 Asendiplaan esitada krundi tõese geodeetilise mõõdistuse alusel.
3.3.10 Narva Linnavalitsuse Arhitektuuri- ja Linnaplaneerimise Ameti geodeesia vanemspetsialisti või kaartide laadimise spetsialisti poolt kooskõlastatud geodeetilised krundi alusplaanid esitada ehitusprojekti lisana. 

3.3.11 Projekti tellija lähteülesanne, tehnovõrkude valdajate poolt väljastatud kehtivad tehnilised tingimused, Narva Linnavalitsuse korraldus projekteerimistingimuste kinnitamise kohta esitada ehitusprojekti lisadena.

3.3.12 Avalikult kasutatavat teed läbivate välisvõrkude paigaldamiseks tuleb esitada projekteerimises pädeva vastutava spetsialisti poolt koostatud ehituseaegne liikluskorralduse skeem.  

3.3.13 Esitada Narva Linnavalitsuse Arhitektuuri- ja Linnaplaneerimise Ametile arhiveerimiseks ehitusprojekt paberikandjal köidetuna formaadis A4.
	3.3 ARHITEKTUURSED JA LINNAEHITUSLIKUD TINGIMUSED 


3.4.1 Valgusmastidel olemasolevate välisvalgustite väljavahetamine: valitud valgustid kooskõlastada eelnevalt Arhitektuuri- ja Linnaplaneerimise Ametiga.
3.4.2 Tallinna maanteel olemasoleva dekoratiivvalgustuse väljavahetamisega uue vastu näha ette nende töökord: esitada dekoratiivvalgustuse võimalikud variandid.
3.4.3 Sünkroniseeritud fooride süsteemi loomine: fooride töötsüklid lahendada fooride paigaldamise projekti osas. 
3.4.4 Näha ette signaaliga foore vaegnägijate tarbeks.
3.4.5 Ehitustööde käigus rikutud katete taastamine esitada identselt ehitusele eelnevale olemasolevale olukorrale.
3.4.6 Muud nõuded: vastavalt projekti tellija lähteülesandele, tehnovõrkude valdajate poolt väljastatud tehnilistele tingimustele ning Elektriohutusseaduse nõuetele ja Eesti Vabariigis kehtivate määrustes ja standardites kehtestatud nõuetele.
	3.5 KOOSKÕLASTUSED




3.5.1   Kinnisasjade omanikud ja kaasomanikud.

3.5.2   Narva Linnavalitsuse Arhitektuuri- ja Linnaplaneerimise Amet (välisvalgustite tüübid).
3.5.3   Narva Linnavalitsuse Linnavara- ja Majandusameti kommunaalmajanduse osakond. 
	4.  RAKENDUSSÄTTED




4.1    Käesolevad projekteerimistingimused on kehtivad kuni 01.01.2014. a.
4.2    Käesolev korraldus jõustub alates teatavakstegemisest.

4.3  Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

